Llaneurgain - Wicipedia

# Llaneurgain

### Oddi wrth Wicipedia, y gwyddoniadur rhydd.

Eglwys St Eurgain a St Pedr yn Llaneurgain

Mae Llaneurgain (Saesneg: Northop) yn bentref bychan yn Sir y Fflint, gogledd-ddwyrain Cymru. Fe'i lleolir hanner ffordd rhwng Yr Wyddgrug a'r Fflint, ar groesffordd 33 ar yr A55, tua 12 milltir i'r gorllewin o ddinas Caer.

Mae ganddo boblogaeth o tua 3000. Ceir dwy dafarn, clwb criced a chlwb golff ynddo. Yng nghanol y pentref saif eglwys Sant Eurgain a Sant Pedr, gyda'i chlochdy'n codi 98 troedfedd uwchben y pentref. Ceir ynddo yn ogystal Coleg Garddwriaeth Cymru.

### [golygu] Yr eglwys

Yn ôl traddodiad sefydlwyd yr eglwys yn y 6ed ganrif. Dywedir fod Eurgain, nith Sant Asaph, wedi ei sefydlu ar ben twmpath cynhanesyddol, lle y'i ceir hyd heddiw. Ceir cofnodion codi eglwys o gerrig yn Llaneurgain yn y 12fed ganrif, gyda'r clochdy'n cael ei ychwanegu yn 1571. Cafodd yr adeilad presennol ei atgyweirio'n sylweddol yn 1840 a 1877.

Yn y fynwent ceir hen adeilad ysgol ramadeg Llaneurgain, a godwyd yn yr 16eg ganrif.

Mae'r eglwys yn sedd i blwyf Llaneurgain o hyd, sy'n cynnwys Llaneurgain ei hun, Neuadd Llaneurgain, Sychdyn, Helygain, Rhosesmor, a Mynydd y Fflint. Yn y gorffennol roedd yn cynnwys Cei Connah yn ogystal.

Wedi dod o "http://cy.wikipedia.org../../../l/l/a/Llaneurgain.html"

Categori: Pentrefi Sir y Fflint

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English
- Nederlands